Porvarit ja ruotsidemokraatit äänestivät vasemmiston ulos vallasta Ruotsissa – Löfvenistä voi silti vielä tulla pääministeri ”Suomen mallilla”

Pakollisessa pääministeriäänestyksessä porvaripuolueet ja ruotsidemokraatit äänestivät odotetusti demaripääministeri Stefan Löfveniä vastaan. HS seuraa tapahtumia paikan päällä.

Sosiaalidemokraattien johtajan Stefan Löfvenin hallitus äänestettiin tiistaina kumoon. Hän jatkaa kuitenkin virkaa tekevänä pääministerinä siihen asti, kun uusi hallitus on saatu kokoon.­

Tukholma.

Ruotsin porvaripuolueet ja ruotsidemokraatit ovat kaataneet Ruotsin vasemmistovallan. He äänestivät odotetusti sosiaalidemokraattien ja ympäristöpuolueen istuvaa hallitusta vastaan valtiopäivien pääministeriäänestyksessä tiistaiaamuna.